CELEX: 32013R0386
Language: bg
Date: 2013-04-22 00:00:00
Title: Регламент за изпълнение (ЕС) № 386/2013 на Комисията от 22 април 2013 година относно класирането на някои стоки в Комбинираната номенклатура

27.4.2013   
            
            
               BG
            
            
               Официален вестник на Европейския съюз
            
            
               L 117/12
            
         РЕГЛАМЕНТ ЗА ИЗПЪЛНЕНИЕ (ЕС) № 386/2013 НА КОМИСИЯТА
   от 22 април 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 април 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт, състоящ се от 20 μg до 5 mg рекомбинантен човешки гликопротеин (ламинин) във воден буферен разтвор.
                  Продуктът е предназначен за нанасяне върху съдове за клетъчни култури. Той служи като матрица за отглеждане на стволови клетки, като подобрява повърхността на съдовете, към която клетките могат да се прикрепят.
                  Продуктът не служи за изхранване на стволовите клетки и трябва да се използва в комбинация със среда за клетъчни култури, за да се съхраняват или отглеждат стволови клетки.
               
               
                  3504 00 90
               
               
                  Класирането се определя от общи правила 1 и 6 за тълкуване на Комбинираната номенклатура и от описанието на кодове по КН 3504 00 и 3504 00 90.
                  Тъй като продуктът служи само като матрица за отглеждане на стволови клетки и трябва да се използва в комбинация със среда за клетъчна култура, той не може да се счита за готова среда за клетъчна култура от позиция 3821 (вж. също обяснителните бележки към Хармонизираната система за позиция 3821, Изключения).
                  Класирането на продукта в позиция 3822 се изключва, защото той не се използва за оценката на физични, биофизични или биохимични процеси или в аналитични реакции (вж. също обяснителните бележки към Хармонизираната система за позиция 3822, първи параграф).
                  Ламинините са други протеинови вещества от позиция 3504, които не попадат в по-специфична позиция (вж. също обяснителните бележки към Хармонизираната система за позиция 3504, буква Б).
                  Следователно продуктът трябва да се класира като друго протеиново вещество в позиция 3504.